stanford-oval/wikipedia huggingface dataset:
สูท คู่ป่วนทนายจอมกวน
โปรดักชั่น

สูทส์ เวอร์ชั่นเกาหลีนี้ Korea's EnterMedia Pictures Co. Ltd. ได้ซื้อลิขสิทธิ์และเตรียมการผลิต ตั้งแต่ปี 2015
Suits เป็นซีรีส์เกาหลีเรื่องที่ 2 ที่ร่วมสร้าง (co-produced) โดย NBCUniversal หลังจาก Moon Lovers: Scarlet Heart Ryeo และเป็นซีรีส์รีเมค (remake) เรื่องที่ 3 หลังจาก Saturday Night Live Korea.
Suits เป็นผลงานผลิตซีรีส์เรื่องแรกของบริษัท Monster Union บริษัทลูกในเครือ EnterMedia Pictures Co. Ltd.
ซีรีส์เรื่องนี้ เป็นผลงานการกลับมารับเล่นละครโทรทัศน์ครั้งแรกในรอบ 6 ปีของ จาง ดง-กอน
ทั้ง จาง ดง-กอน และ พัค ฮยอง-ชิก เป็นนักแสดงที่ถูกวางตัวไว้เป็นตัวเลือกแรกของโปรเจ็กต์
Suits เป็นซีรีส์รีเมค (Remake) จากซีรีส์อเมริกาเรื่องแรก ที่ทำเรตติ้งในประเทศได้ในระดับที่น่าพอใจ
Suits ทำเรตติ้งเป็นอันดับ 1 ของละครที่ฉายชนในช่วงเวลาเดียวกัน ตั้งแต่ออกอากาศวันแรกจนจบ ตลอดช่วงเวลาออกอากาศ
เพลงประกอบซีรีส์

| Suits OST> ซาวด์แทร็กอัลบั้มโดยVarious Artists |
| --- | --- |
วางตลาด: 2018
แนวเพลง: Soundtrack
ภาษาร้อง: ko
ค่ายเพลง: NaymNaym Entertainment Stone Music Entertainment
:
เพลงประกอบซีรีส์ > Part 1

| ลำดับ | ชื่อเพลง | Artist | ยาว |
| --- | --- | --- | --- |
| 1. | "Dream" | DK (December) | 3:02 |
| 2. | "Dream" (Inst.) |   | 3:02 |
| ความยาวทั้งหมด: | ความยาวทั้งหมด: | ความยาวทั้งหมด: | 6:04 |
เพลงประกอบซีรีส์ > Part 2

| ลำดับ | ชื่อเพลง | Artist | ยาว |
| --- | --- | --- | --- |
| 1. | "If The Winds Blows" (바람 불면) | Jung Eun-ji | 3:45 |
| 2. | "If The Winds Blows" (Inst.) |   | 3:45 |
| ความยาวทั้งหมด: | ความยาวทั้งหมด: | ความยาวทั้งหมด: | 7:30 |
เพลงประกอบซีรีส์ > Part 3

| ลำดับ | ชื่อเพลง | Artist | ยาว |
| --- | --- | --- | --- |
| 1. | "You In The Dream" (꿈 속의 그대) | Mamamoo | 3:06 |
| 2. | "You In The Dream" (Inst.) |   | 3:06 |
| ความยาวทั้งหมด: | ความยาวทั้งหมด: | ความยาวทั้งหมด: | 6:12 |
เพลงประกอบซีรีส์ > Part 4

| ลำดับ | ชื่อเพลง | Artist | ยาว |
| --- | --- | --- | --- |
| 1. | "Rainy Road You And I" (비 오는 거리 너와 나) | Kang Min-kyung (Davichi), Kisum | 3:50 |
| 2. | "Rainy Road You And I" (Inst.) |   | 3:50 |
| ความยาวทั้งหมด: | ความยาวทั้งหมด: | ความยาวทั้งหมด: | 7:40 |
เพลงประกอบซีรีส์ > Part 5

| ลำดับ | ชื่อเพลง | Artist | ยาว |
| --- | --- | --- | --- |
| 1. | "Now" | Vromance | 3:10 |
| 2. | "Now" (Inst.) |   | 3:10 |
| ความยาวทั้งหมด: | ความยาวทั้งหมด: | ความยาวทั้งหมด: | 6:20 |
เพลงประกอบซีรีส์ > Part 6

| ลำดับ | ชื่อเพลง | Artist | ยาว |
| --- | --- | --- | --- |
| 1. | "Propose" (프로포즈) | GB9 | 3:57 |
| 2. | "Propose" (Inst.) |   | 3:57 |
| ความยาวทั้งหมด: | ความยาวทั้งหมด: | ความยาวทั้งหมด: | 7:54 |
เพลงประกอบซีรีส์ > Part 7

| ลำดับ | ชื่อเพลง | Artist | ยาว |
| --- | --- | --- | --- |
| 1. | "Calling You" | LAURA | 4:20 |
| 2. | "Calling You" (Inst.) |   | 4:20 |
| ความยาวทั้งหมด: | ความยาวทั้งหมด: | ความยาวทั้งหมด: | 8:40 |
เพลงประกอบซีรีส์ > Part 8

| ลำดับ | ชื่อเพลง | Artist | ยาว |
| --- | --- | --- | --- |
| 1. | "When I'm With You" | MLC | 3:15 |
| 2. | "When I'm With You" (Inst.) |   | 3:15 |
| ความยาวทั้งหมด: | ความยาวทั้งหมด: | ความยาวทั้งหมด: | 6:30 |
International broadcast

In Malaysia, broadcast on 8TV every Monday and Tuesday at 10:30pm to 11:30pm from May 7 to June 26 2018.
เซ็ตสึ

เซ็ตสึ อาจหมายถึง
เซ็ตสึ (จังหวัดโอซากะ) นครในจังหวัดโอซากะ
แคว้นเซ็ตสึ แคว้นโบราณของญี่ปุ่น
เรือประจัญบานเซ็ตสึ
ทาดาชิ เซ็ตสึ นักเบสบอลชาวญี่ปุ่น
สถานีรถไฟ
สถานีรถไฟมินามิเซ็ตสึ
สถานีรถไฟเซ็ตสึ
สถานีรถไฟเซ็ตสึโมโตยามะ
สถานีรถไฟเซ็ตสึชิ
สถานีรถไฟเซ็ตสึทนดะ
เซ็ตสึ ตัวละครในนินจาคาถาโอ้โฮเฮะ
เซ็ตสึโซ คตสึจิ

| เซ็ตสึโซ คตสึจิ |
| --- | --- |
เกิด: ค.ศ. 1899 เกียวโต จักรวรรดิญี่ปุ่น
เสียชีวิต: 31 ตุลาคม ค.ศ. 1973 สหรัฐ
ชื่ออื่น: เอบราแฮม
เซ็ตสึโซ คตสึจิ (ญี่ปุ่น: 小辻 節三; โรมาจิ: Kotsuji Setsuzō; ค.ศ. 1899 – 31 ตุลาคม ค.ศ. 1973) หรืออีกชื่อว่า เอบราแฮม (Abraham) เป็นนักบูรพาคดีชาวญี่ปุ่น และยังเป็นผู้ช่วยเหลือผู้ลี้ภัยชาวยิวให้รอดพ้นจากนาซี รวมถึงการต่อสู้กับโฆษณาชวนเชื่อที่ชี้นำให้ผู้คนเกลียดชาวยิว เรื่องราวของเขาถูกนำไปเขียนเป็นหนังสือ และตีพิมพ์ใน ค.ศ. 2013
คตสึจิมีบิดาเป็นนักบวชชินโต ซึ่งเป็นนักบวชสืบสันดานลงมาหลายชั่วอายุคน ครั้นเมื่อเข้าสู่วัยรุ่นเขาละทิ้งลัทธิชินโตและเปลี่ยนไปนับถือศาสนาคริสต์ เขาพบกับชาวยิวครั้งแรกเมื่อเขาทำงานที่บริษัทรถไฟแมนจูเรียใต้ในช่วงสงครามโลกครั้งที่สอง ครั้นในช่วงการฆ่าล้างเผ่าพันธุ์ชาวยิว คตสึจิได้ช่วยเหลือผู้ลี้ภัยชาวยิวให้รอดพ้นจากเจ้าหน้าที่นาซีด้วยการส่งชาวยิวไปไว้ที่เมืองโคเบะ ในเวลาต่อมาเขาได้ย้ายชาวยิวเข้าไปลี้ภัยในเซี่ยงไฮ้ของญี่ปุ่น รวมถึงการต่อสู้กับโฆษณาชวนเชื่อที่ชี้นำให้ผู้คนเกลียดชาวยิว เรื่องราวของเขาถูกนำไปเขียนเป็นหนังสือโดยจุนได ยามาดะ และตีพิมพ์ใน ค.ศ. 2013 โดยสำนักพิมพ์เอ็นเอชเคชุปปัง (NHK Shuppan)
คตสึจิเปลี่ยนไปเข้ารีตศาสนายูดาห์เมื่อ ค.ศ. 1959 และเสียชีวิตเมื่อวันที่ 31 ตุลาคม ค.ศ. 1973 ที่สหรัฐ
เลนส์ตาปลา

ภาพที่ได้จากเลนส์ตาปลาวงกลม
ภาพที่ได้จากเลนส์ตาปลาแนวทแยง
เลนส์ตาปลา (fisheye lens) หมายถึง เลนส์ถ่ายภาพชนิดหนึ่งที่ใช้ในกล้องถ่ายภาพ หรืออุปกรณ์ที่เกี่ยวข้อง ซึ่งใช้วิธีการฉายภาพนอกเหนือจากวิธีการฉายภาพส่วนกลาง
เลนส์ตาปลาใช้เพื่อจับภาพช่วงกว้างยิ่งกว่าเลนส์มุมกว้าง ในขณะที่เลนส์ถ่ายภาพทั่วไปมีจุดมุ่งหมายเพื่อถ่ายทอดวัตถุที่มีการบิดเบี้ยวน้อยที่สุดเท่าที่จะเป็นไปได้ แต่เลนส์ตาปลาจะบิดเบี้ยวและถ่ายทอดภาพได้หลากหลาย ดังนั้น เส้นตรงส่วนใหญ่ในภาพที่ถูกถ่ายจึงถูกถ่ายออกมากลายเป็นเส้นโค้ง
ที่มาของชื่อ ตาปลา นั้นมาจากการที่เมื่อมองขึ้นไปจากใต้ผิวน้ำซึ่งเป็นมุมมองของปลา ทิวทัศน์เหนือน้ำจะมีลักษณะเป็นวงกลมเนื่องจากดรรชนีหักเหของน้ำ
วิธีการฉายภาพ

เลนส์ตาปลาส่วนใหญ่ใช้การฉายภาพระยะเท่ากัน (equidistance projection) ซึ่งระยะทางจากศูนย์กลางของจอภาพจะแปรผันตามมุม สามารถใช้สำหรับการวัดตำแหน่งท้องฟ้า และการวัดส่วนเมฆบัง
ซิกมา คอร์ปอเรชัน ใช้วิธีการฉายภาพมุมตันเท่ากัน (equisolid angle projection) ซึ่งพื้นที่บนภาพเป็นสัดส่วนกับมุมตัน การวัดพื้นที่บนหน้าจอภาพทำให้ได้อัตราส่วนของวัตถุต่อขอบเขตการมองเห็น
ในกรณีพิเศษ OP Fisheye Nikkor 10mmF5.6 (เปิดตัวในปี 1968) ของนิคอนนำวิธีการ ภาพฉายเชิงตั้งฉากกราฟิก (orthographic projection) เนื่องจากวัตถุที่มี ความส่องสว่าง เท่ากันสามารถจับภาพได้ด้วยความเข้มข้นสม่ำเสมอ จึงสามารถใช้สำหรับการวิจัยแสงอาทิตย์ และการวัดการกระจายความสว่างของท้องฟ้า วัตถุที่อยู่ตรงกลางหน้าจอจะมีขนาดใหญ่ในกว่าการฉายภาพระยะเท่ากัน
ตาปลาแบบวงกลมและตาปลาแนวทแยง

เลนส์ที่มีเส้นผ่านศูนย์กลางของวงกลมภาพ เล็กกว่าเส้นทแยงมุมทั้งแนวนอนและแนวตั้งของหน้าจอเรียกว่า เลนส์ตาปลาเต็มวง หรือ เลนส์ตาปลาแบบวงกลม และภาพที่ได้จะเป็นวงกลม
เลนส์ตาปลาที่มีเส้นผ่านศูนย์กลางวงกลมภาพที่ใหญ่กว่าเส้นทแยงมุมของหน้าจอเรียกว่า เลนส์ตาปลาแนวทแยง และภาพที่ได้จะเป็นสี่เหลี่ยม ซึ่งมีขนาดกะทัดรัดและน้ำหนักเบา และยังใช้สำหรับการถ่ายภาพทั่วไปเพื่อสร้างภาพที่แสดงออกอย่างเป็นเอกลักษณ์
ข้อแตกต่างเพียงอย่างเดียวของเลนส์ตาปลา 2 ชนิดนี้คือเส้นผ่านศูนย์กลางของวงกลมภาพ ถ้านำมาตัดขอบก็จะได้ภาพที่เหมือนกัน
มุมรับภาพ

โดยทั่วไปแล้วเลนส์ตาปลามีขนาดมุมรับภาพอยู่ที่ 180 องศา แต่ก็อาจจะไม่เสมอไป เลนส์ตาปลาที่มีมุมรับภาพเกิน 180 องศา เช่น เลนส์ Fisheye Nikkor 6mmF5.6 และเลนส์ Ai Fisheye Nikkor 6mmF2.8S ที่มีมุมรับภาพ 220 องศาของนิคอนได้ได้เคยมีการวางจำหน่ายมาแล้ว
ในทางตรงข้าม Ai Fisheye Nikkor 16mmF3.5 ของนิคอนมีระยะการมองเห็น 170 องศา และมีเลนส์สำหรับกล้องราคาไม่แพงและกล้องขนาดเล็กที่มีมุมกว้างไม่ถึง 180 องศา
นอกจากนี้ยังมีเลนส์ตาปลาที่มีกลไกการซูม อย่างเช่น  F Fisheye Zoom, 17-28mmF3.5-4.5, DA Fisheye 10-17mmF3.5-4.5ED ของเพนแท็กซ์ หรืออย่าง AT-X107DX Fisheye 10-17mmF3.5-4.5 ของโทกินา
เลนส์ตาปลาแนวทแยง
เลนส์สัมผัส

เลนส์สัมผัส บนปลายนิ้ว
เลนส์สัมผัส หรือ คอนแทกต์เลนส์ (contact lenses) เป็นเลนส์บางที่วางบนผิวตา เลนส์สัมผัสเป็นอุปกรณ์เกี่ยวกับตาเทียมที่มีผู้ใช้งานมากกว่า 150 ล้านคนทั่วโลก และสามารถใช้เพื่อแก้ไขมุมมอง เสริมความงาม หรือรักษาตา ใน ค.ศ. 2010 ตลาดเลนส์สัมผัสทั่วโลกมีมูลค่าประมาณการที่ 6.1 พันล้านดอลลาร์สหรัฐ โดยตลาดเลนส์อ่อนในสหรัฐมีมูลค่าประมาณ 2.1 พันล้านดอลลาร์สหรัฐ ข้อมูลเมื่อ 2010 ผู้ใช้เลนส์สัมผัสมีอายุเฉลี่ยทั่วโลกที่ 31 ปี และสองในสามเป็นผู้หญิง
ผู้คนเลือกที่จะใช้เลนส์สัมผัสด้วยเหตุผลหลายประการ ปัจจัยหลักสำหรับผู้ที่ไม่ต้องการสวมแว่นตาหรือเปลี่ยนรูปร่างหรือสีของตาคือสุนทรียศาสตร์และความงาม ในขณะที่บางส่วนสวมเลนส์สัมผัสด้วยเหตุผลในการทำงานหรือแสง นอกจากนี้ ในกลุ่มผู้ที่เป็นโรคบางชนิด เช่นโรคกระจกตาโป่งและaniseikonia มักเหมาะกับเลนส์สัมผัสมากกว่าแว่นตา
ประวัติ

เลโอนาร์โด ดา วินชี มักได้รับการยกย่องในเรื่องการนำเสนอแนวคิดเกี่ยวกับเลนส์สัมผัส ในปี ค.ศ. 1508 ในหนังสือเรื่อง Codex of the eye, Manual D เขาอธิบายถึงวิธีการปรับเปลี่ยนกำลังสายตาของกระจกตาของมนุษย์โดยการมองใต้น้ำ อย่างไรก็ตาม เขาไม่ได้กล่าวว่าวิธีการดังกล่าวจะถูกนำไปใช้ในการแก้ปัญหาสายตา เลโอนาร์โด ดา วินชีสนใจศึกษาเกี่ยวกับกลไกการเพ่งของสายตา
ต่อมาเรอเน เดการ์ต นักเขียนและนักปรัชญาชาวฝรั่งเศส ผู้ร่วมสร้างและปรับปรุงกฎการเปลี่ยนทิศทางของคลื่นหรือ "กฎของสแน็ล–เดการ์ต" ได้นำเสนอแนวคิดในปี ค.ศ. 1636 โดยนำแท่งแก้วที่เติมด้วยของเหลวไปวางบนกระจกตาโดยตรง โดยปลายแท่งแก้วมีรูปร่างเหมาะสำหรับการแก้ปัญหาสายตา อย่างไรก็ตาม แนวคิดนี้ใช้ไม่ได้ในทางปฏิบัติเพราะไม่สามารถกะพริบตาได้
ในปี ค.ศ. 1801 ในระหว่างการทดลองกลไกเกี่ยวกับการเพ่งของสายตา นักวิทยาศาสตร์ โทมัส ยัง ได้สร้างถ้วยใส่ของเหลว มีชื่อว่า "eyecup" ซึ่งกล่าวได้ว่าเป็นต้นแบบของเลนส์สัมผัส โดยที่ฐานของถ้วยมีเลนส์ตาของกล้องจุลทรรศน์ อย่างไรก็ตามอุปกรณ์นี้ไม่ได้ช่วยแก้ปัญหาสายตา
ในปี ค.ศ. 1845 เซอร์ จอห์น เฮอร์เชลได้เสนอสองแนวคิดในหนังสือ Encyclopedia Metropolitana แนวคิดแรกคือแคปซูลแก้วที่เติมเจลาตินไว้ข้างใน และวิธีที่สองคือการหล่อผิวกระจกตาที่สามารถแปะผิวโดยวัสดุตัวกลางที่มีความใส ทั้งนี้ เฮอร์เชลไม่ได้ทำการทดสอบวิธีการดังกล่าวแต่อย่างใด จนกระทั่งในปี ค.ศ. 1929 ดอกเตอร์ดาลลอส ชาวฮังการีได้ค้นพบวิธีหล่อวัสดุให้เข้ากับตา นำไปสู่การผลิตเลนส์ที่เข้ากับรูปร่างดวงตาเป็นครั้งแรก แต่ก็ยังไม่ใช่เลนส์สัมผัส
จนกระทั่งในปี ค.ศ. 1887 เอฟ. อี. มูลเลอร์ ช่างเป่าแก้วชาวเยอรมัน ได้ผลิตวัสดุวางครอบผิวกระจกตาที่ใสและมองทะลุผ่านได้ ปีต่อมา อาด็อล์ฟ กาสทอน อ็อยเกน ฟิค จักษุแพทย์ชาวเยอรมันได้สร้างและทดสอบการใช้เลนส์สัมผัสเป็นครั้งแรก ระหว่างการทำงานในซูริก เขาได้อธิบายเกี่ยวกับการขึ้นรูปวัสดุและการวางขอบเลนส์บนเยื่อบุตาขาว ซึ่งมีความอ่อนไหวน้อยกว่า การทดลองเบื้องต้นกับกระต่ายและโดยตัวเขาเอง และท้ายที่สุดอาสาสมัครทดลองกลุ่มเล็ก ๆ เลนส์ดังกล่าวทำด้วยแก้วสีน้ำตาล ขนาดเส้นผ่านศูนย์กลาง 18–21 มิลลิเมตร ฟิคได้หยอดสารละลายเด็กซ์โทรสไว้ระหว่างกระจกตากับตัวเลนส์แก้วไว้ด้วย เขาได้ตีพิมพ์ผลงานไว้ในบทความ "Contactbrille" ซึ่งเผยแพร่ในนิตยสารวิทยาศาสตร์ ชื่อ Archiv für Augenheilkunde ในเดือน มีนาคม ปี ค.ศ. 1888
อ่านเพิ่ม

Efron, Nathan (2002). Contact Lens Practice. Elsevier Health Sciences. ISBN 0-7506-4690-X.
Heitz, Robert (2003, 2005 and 2014). "The History of Contact Lenses". In: Julius Hirschberg, History of Ophthalmology, vols. 11/3a, 11/3b, and 11/3c. Ostend, Belgium: Wayenborgh Publishing; Paraguay: Piribebuy. ISBN 978-90-6299-463-2.
แหล่งข้อมูลอื่น

Contact lens and anterior eye journal
"Glass Disks Under Eyelids Replace Spectacles" Popular Mechanics Monthly, July 1930, left-bottom pg 31
Focusing on Contact Lens Safety from Food and Drug Administration
| --- | --- |
ฐานข้อมูลการควบคุมรายการหลักฐาน: ประจำชาติ :  ฝรั่งเศส  BnF data  เยอรมนี  อิสราเอล  สหรัฐ  ญี่ปุ่น  เช็กเกีย 
อาด็อล์ฟ กาสทอน อ็อยเกน ฟิค ผู้ประดิษฐ์เลนส์สัมผัสคนแรก
เขตนิชิ (ซัปโปโระ)

| เขตนิชิ 西区 |
| --- | --- |
เขต
เขาซังกากุ
   ธง ตรา
ที่ตั้งของเขตนิชิ (เน้นสีน้ำเงิน) ในนครซัปโปโระ
พิกัด:  43°4′28″N 141°18′3″E﻿ / ﻿43.07444°N 141.30083°E﻿ / 43.07444; 141.30083
ประเทศ:  ญี่ปุ่น
ภูมิภาค: ฮกไกโด
จังหวัด:  ฮกไกโด
กิ่งจังหวัด: อิชิการิ
นคร:  ซัปโปโระ
จัดตั้ง: 1 เมษายน ค.ศ. 1972
พื้นที่
 • ทั้งหมด: 75.10 ตร.กม. (29.00 ตร.ไมล์)
ประชากร (28 กุมภาพันธ์ ค.ศ. 2023)
 • ทั้งหมด: 218,387 คน
 • ความหนาแน่น: 2,908 คน/ตร.กม. (7,530 คน/ตร.ไมล์)
เขตเวลา: UTC+9 (เวลามาตรฐานญี่ปุ่น)
รหัสท้องถิ่น: 01107-0
ที่อยู่สำนักงาน: 7-1-1 Mokotonijo, Nishi-ku, Sapporo-shi, Hokkaido 063-8612
เว็บไซต์: www.city.sapporo.jp/nishi/
เขตนิชิ (ญี่ปุ่น: 西区; โรมาจิ: นิชิ-กุ) เป็น1 ใน 10 เขตของนครซัปโปโระ เมืองหลวงของจังหวัดฮกไกโด มีขนาดพื้นที่ใหญ่เป็นอันดับสองรองจากเขตมินามิ ในเขตนี้เป็นที่ตั้งขององค์การและสถานพยาบาลทางการแพทย์ที่สำคัญ
ภาพ

ศูนย์การแพทย์ฮกไกโด สังกัดองค์การสถานพยาบาลแห่งชาติ
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ เขตนิชิ (ซัปโปโระ)
เว็บไซต์สำนักงานเขตนิชิ นครซัปโปโระ
| --- | --- |
ฐานข้อมูลการควบคุมรายการหลักฐาน: ภูมิศาสตร์ :  มิวสิกเบรนซ์ พื้นที่
เมนู

เมนู หรือทับศัพท์คำอ่านเดิม เมนยู  เป็นคำทับศัพท์ภาษาอังกฤษ menu อาจหมายถึง
รายการอาหาร (restaurant menu)
รายการเลือก (computer menu)
แถบรายการเลือก (menu bar)
รายการเลือกตามบริบท (context menu)
แป้นรายการเลือก (menu key) บนคีย์บอร์ด
ปฏิบัติการเมนยู  (Operation Menu) โคดเนมปฏิบัติการทิ้งระเบิดในสงครามเวียดนาม
เมนยูฟูดส์ (Menu Foods) ผู้ผลิตอาหารสุนัขและอาหารแมวของแคนาดา เป็นผู้ผลิตรายใหญ่ที่สุดในอเมริกาเหนือ
เพลงชาติราชอาณาจักรอัฟกานิสถาน (ค.ศ. 1926–1943)

| คำแปล: สดุดีพระมหากษัตริย์ |
| --- | --- |
[[File:|border|frameless|upright=1]]
เพลงชาติของอัฟกานิสถาน
รับไปใช้: ค.ศ. 1926
เลิกใช้: ค.ศ. 1943

ตัวอย่างเสียง
ไฟล์ ช่วยเหลือ
 
สดุดีพระมหากษัตริย์ เป็นเพลงชาติแรกของประเทศอัฟกานิสถานที่แต่งขึ้นในช่วงที่ยังมีพระมหากษัตริย์ โดยมีแต่เสียงดนตรีและไม่มีเนื้อร้อง
เมนเคปเปอร์เร (พระราชโอรสในทุตโมสที่สาม)

เมนเคปเปอร์เร เป็นเจ้าชายของราชวงศ์ที่สิบแปดแห่งอียิปต์โบราณ ซึ่งเป็นพระราชโอรสของฟาโรห์ทุตโมสที่สามกับพระมเหสีแฮตเชปซุต-เมริทเร พระนามของพระองค์หมายถึง "นิรันดรเป็นปรากฏการณ์แห่งความดีของเทพเร"
พระองค์เป็นหนึ่งในหกของพระราชโอรสและธิดาของฟาโรห์ทุตโมสที่สามกับพระมเหสีแฮตเชปซุต-เมริทเร พี่น้องของพระองค์คือฟาโรห์อเมนโฮเทปที่สอง, เจ้าหญิงเนเบตติยูเนท, เจ้าหญิงเมริทอามุน, เจ้าหญิงเมริทอามุน D และเจ้าหญิงไอเซท พระองค์ปรากฎอยู่ในภาพสลักร่วมกับพระเชษฐาภคินีและพระขนิษฐาของพระองค์ บนรูปปั้นของพระอัยยิกานามว่า ฮุย ของพระองค์ (ตอนนี้ในพิพิธภัณฑ์บริติช) มีความเป็นไปได้สูงว่าเศษโถคาโนปิกจากหุบเขาราชินีเป็นของพระองค์
แกว เมียะฮ์

แกว เมียส (Keo Meas) หรือแก้ว มาส เป็นนักการเมืองกัมพูชาที่นิยมคอมมิวนิสต์ เกิดเมื่อ พ.ศ. 2469 เรียนจบวิทยาลัยครูในพนมเปญ และเข้าร่วมกับพรรคคอมมิวนิสต์อินโดจีนใน พ.ศ. 2489 และได้เป็นผู้นำในสมาคมเขมรอิสระและพรรคคอมมิวนิสต์อินโดจีน สาขาพนมเปญ หลังจากที่โครงสร้างของพรรคในเมืองถูกทำลายเพราะการจับกุมครั้งใหญ่ใน พ.ศ. 2495 เมียสเป็นผู้จัดตั้งองค์กรขึ้นใหม่ และเป็นตัวแทนสมาคมเขมรอิสระไปร่วมการประชุมสันติภาพประชาชนในกรุงเวียนนาเมื่อเดือนธันวาคม พ.ศ. 2495
เมื่อก่อตั้งพรรคปฏิวัติประชาชนเขมรใน พ.ศ. 2497 เมียสเป็นผู้นำสาขาพนมเปญ และได้เป็นตัวแทนในส่วนของเวียดมิญไปร่วมประชุมเจนีวาเกี่ยวกับอินโดจีน เมื่อพรรคปฏิวัติฯ กลายเป็นพรรคนอกกฎหมาย เมียสร่วมกับนวน เจีย และเพ็ญ ยุตจัดตั้งพรรคเขมรต่อต้าน (Khmer Resistance Party) เพื่อเป็นพรรคบนดินใน พ.ศ. 2497 แต่ถูกปฏิเสธจึงเปลี่ยนชื่อเป็นกรมประชาชนใน พ.ศ. 2498 เมียสได้ร่วมกับนน ซวน และนบ โบพันออกหนังสือพิมพ์รายสัปดาห์ชื่อ ประชาชน ใน พ.ศ. 2499
เมื่อตู สามุตขึ้นเป็นผู้นำพรรคคอมมิวนิสต์ เมียสได้เป็นผู้นำอันดับสี่และเป็นผู้สมัครคนเดียวของกรมประชาชนที่เหลืออยู่ในการเลือกตั้ง พ.ศ. 2501 แต่ไม่ได้รับเลือก หลังจากนั้น เมียสจึงเข้าป่าไปร่วมต่อสู้กับพล พตเมียสได้เป็นคณะกรรมกลางของพรรคคอมมิวนิสต์เมื่อ พ.ศ. 2503 แต่ถูกปลดออกใน พ.ศ. 2506 เขาเดินทางไปฮานอยใน พ.ศ. 2511 เพื่อขอแรงสนับสนุนจากผู้นำคอมมิวนิสต์ชาวเขมรที่ลี้ภัยและขอความช่วยเหลือด้านอาวุธจากเวียดนามเหนือเพื่อโค่นล้มพระนโรดม สีหนุ แต่ไม่สำเร็จ เชื่อว่าเขาเป็นผู้จัดการให้พล พต ไปเยือนฮานอยและปักกิ่งใน พ.ศ. 2512 และเขายังอยู่ในฮานอยเมื่อพล พตกลับสู่กัมพูชา ต่อมาเมียสเป็นทูตของรัฐบาลราชอาณาจักรกัมพูชาพลัดถิ่นประจำสาธารณรัฐประชาชนจีน ต่อมา ในเดือนมีนาคม พ.ศ. 2515 เขาพ้นจากตำแหน่งและกลับสู่ฮานอย ทำงานภายใต้การควบคุมของเอียง ธีริท
เมียสกลับสู่กัมพูชาเมื่อเดือนพฤษภาคม พ.ศ. 2518 เพื่อมาทำงานในสำนักงานกลางของพรรค เขาถูกจับกุมเมื่อ 25 กันยายน พ.ศ. 2518 ในข้อหาต้องสงสัยว่าฝักใฝ่เวียดนาม เขาถูกส่งไปยังคุก S-21 และเสียชีวิตใน พ.ศ. 2519
เฟรมรีเลย์

เฟรมรีเลย์ เป็นเทคโนโลยีของ Packet switch ประเภทหนึ่ง มันเป็นโพรโทคอลในเลเยอร์ที่ 2 ที่ใช้ในเครือข่าย WAN ความเร็วสูงซึ่งได้รับการออกแบบมาเพื่อจุดประสงค์หลักในการเชื่อมโยงเครือข่ายคอมพิวเตอร์ (Network) ต่างๆ ที่อยู่กระจัดกระจายออกไป ให้สามารถสือสารกันด้ผ่านทาง "โครงสร้างเน็ตเวิร์คพื้นฐานที่ใช้งานร่วมกัน" เฟรมรีเลย์มีการใช้งานเทคนิคที่เรียกว่า Statistical Multiplexing ซึ่งทำให้อุปกรณ์ปลายทางหลายๆ ตัวสามารถเข้าถึงท่าส่งสัญญาณ ภายในเครือข่ายของเฟรมรีเลย์ได้พร้อมๆ กัน การทำ Statistical Multiplexing สามารถจัดสรรแบนด์วิทธ์ของท่าส่งสัญญาณได้อย่างมีประสิทธิภาพ และสอดคร้องตามความต้องการในการใช้งานแบนด์วิทธ์จริง ในขณะที่ TDM ทั่วๆไป จะมีการจองแบนด์วิดธ์ไว้ใน Time Slot ที่กำหนดล่วงหน้าถึงแม้ Time Slot นั้นจะไม่ถูกใช้งาน.
เลเยอร์ของเฟรมรีเลย์
เลนส์บาง

เลนส์บาง
เลนส์บางคือ ตัวกลางโปร่งแสง สามารถให้แสงผ่านไปได้ สามารถรวมแสงหรือกระจายแสงได้โดยหลักการหักเหของแสง มีผิวหน้าเป็นผิวโค้ง เป็นเลนส์ที่มีความหนาน้อยเมื่อเทียบกับระยะวัตถุ ระยะภาพ และรัศมีความโค้งของทรงกลม เลนส์แบ่งออกเป็นสองชนิด คือ  เลนส์นูน (Convex lens)  กับเลนส์เว้า (Concave lens)
-	เลนส์นูน คือ เลนส์ที่มีตรงกลางหนากว่าตรงขอบเสมอ เมื่อลำแสงส่องขนานเข้าหาเลนส์จะทำให้รังสีตีบเข้าหากัน และตัดกัน ที่จุดโฟกัสจริง (Real focus)
-	เลนส์เว้า คือ เลนส์ที่มีตรงกลางบางกว่าตรงขอบเสมอ เมื่อลำแสงส่องขนานเข้าหาเลนส์ทำให้รังสีถ่างออกจากกัน ละจะไปตัดกันที่จุดโฟกัสเสมือน (Virtual focus)
ส่วนประกอบที่สำคัญของเลนส์

- แกนมุขสำคัญ (Principle Axis) ของเลนส์  คือเส้นตรงที่ลากผ่านจุดศูนย์กลางความโค้ง
- จุดโฟกัสของเลนส์นูน (Principle Focus ,จุด F) คือ จุดที่รังสีขนานเดิมตีบไปตัดกัน
– Optical Center ของเลนส์ (จุด O) คือ จุดที่อยู่บนแกนมุขสำคัญ ซึ่งรังสีเมื่อผ่านเข้าเลนส์และผ่านจุดนี้แล้ว แสงที่ผ่านออกมาจะมีแนวขนานกับรังสีเดิม
– จุดโฟกัสจริง เป็นจุดที่อยู่บนแกนมุขสำคัญของเลนส์นูน ลำแสงขนานเมื่อผ่านเลนส์นูนจะหักเหไปตัดกันจริงที่จุดโฟกัส ซึ่งอยู่ในด้านตรงข้ามกับวัตถุ
– จุดโฟกัสเสมือน เป็นจุดที่อยู่บนแกนมุขสำคัญของเลนส์เว้า ลำแสงขนานเมื่อผ่านเลนส์เว้าจะหักเหออกจากกัน โดยมีแนวรังสีเสมือนไปตัดกันที่จุดโฟกัสเสมือน ซึ่งอยู่ด้านเดียวกับวัตถุ
– ความยาวโฟกัส (f) คือ ระยะจากจุดโฟกัสถึงจุด Optical Center ดังรูปด้านบน
ส่วนประกอบที่สำคัญของเลนส์ > วิธีเขียนทางเดินแสงเพื่อหาตำแหน่งภาพของวัตถุ ของเลนส์ทั้งสอง

1. จากวัตถุลากรังสีขนานกับแกนมุขสำคัญ ตกกระทบกับเลนส์ แล้วหักเหผ่านจุดโฟกัส
2. จากวัตถุลากรังสีผ่านจุด Optical Center แล้วต่อรังสีให้ตัดกับรังสีในขั้นตอนแรกตำแหน่งที่รังสีตัดกัน
ภาพที่เกิดจากการวางวัตถุ ณ ตำแหน่งต่าง ๆ ของเลนส์นูน

-ถ้าวัตถุอยู่ที่ตำแหน่งที่ไกลมากหรือระยะอนันต์ จะได้ภาพจริงมีขนาดเป็นจุดอยู่ที่จุดโฟกัส
-ถ้าวัตถุอยู่ห่างมากกว่าจุดศูนย์กลางความโค้ง แต่ไม่ถึงระยะอนันต์ จะเกิดภาพจริงหัวกลับ ขนาดเล็กกว่าวัตถุ อยู่ระหว่างจุด F และ ซึ่งอยู่คนละด้านกับวัตถุ
-ถ้าวัตถุอยู่ที่จุด C จะเกิดภาพจริงหัวกลับที่ตำแหน่ง ขนาดเท่ากับวัตถุ และอยู่คนละด้านกลับวัตถุ
-ถ้าวัตถุอยู่ระหว่างจุด C และจุด F จะเกิดภาพจริงหัวกลับ ขนาดขยายอยู่นอกจุด ซึ่งอยู่คนละด้านกับวัตถุ
-ถ้าวัตถุอยู่ที่จุด F จะทำให้เกิดภาพที่ระยะอนันต์ เพราะรังสีแสงที่ออกมาจะเป็นรังสีแสงขนาน
-ถ้าวัตถุอยู่ระหว่างจุด F กับจุด O จะพบว่ารังสีรังสีที่ผ่านเลนส์มีการเบนออก และเมื่อเราต่อแนวรังสีที่หักเหผ่านเลนส์ จะพบว่าเกิดภาพเสมือนขนาดขยาย หัวตั้งอยู่ด้านเดียวกับวัตถุ
ภาพที่เกิดจากการวางวัตถุ ณ ตำแหน่งต่าง ๆ ของเลนส์นูน > ข้อสังเกต

1. ภาพของเลนส์นูน มีลักษณะเดียวกับการให้ภาพของกระจกเว้า คือเลนส์จะให้ทั้งภาพจริงและภาพเสมือน

2. การเกิดภาพของเลนส์เว้า จะเหมือนกับการเกิดภาพของกระจกนูน คือ จะให้ภาพเสมือน หัวตั้ง และมีขนาดเล็กกว่าวัตถุเสมอ

3. สำหรับเลนส์ การที่จะรู้ว่าปริมาณใดเป็นปริมาณจริงหรือเสมือนนั้น ดูได้จากตำแหน่งของปริมาณต่าง ๆ คือ ถ้าปริมาณนั้นมีตำแหน่งอยู่คนละด้านกับวัตถุ ก็ถือว่าเป็นปริมาณจริง แต่ถ้าปริมาณนั้นมีตำแหน่งอยู่ด้านเดียวกับวัตถุ ก็ให้ถือว่าเป็นปริมาณเสมือน

4.ภาพจากเลนส์นูน จะมีทั้งภาพจริงและภาพเสมือน

5. ภาพจากเลนส์เว้ามีแต่ภาพเสมือนขนาดเล็กกว่าวัตถุ ดังรูป ต่อไปนี้
ส่วนประกอบที่สำคัญของเลนส์
เซ็ตไตเรียวอิกิ

ตัวอย่างของเซ็ตไตเรียวอิกิ
เซ็ตไตเรียวอิกิ (ญี่ปุ่น: 絶対領域; โรมาจิ: Zettai ryōiki; แปลตรงตัวว่า อาณาเขตสัมบูรณ์) ใช้ในการอ้างถึงผิวเปลือยที่เป็นช่องว่างระหว่างถุงเท้ายาวเหนือเข่าและกระโปรงสั้น หรือกางเกงขาสั้น ศัพท์นี้เป็นที่แพร่หลายครั้งแรกในฐานะสแลงของโอตากุที่ใช้บ่งบอกหนึ่งในคุณลักษณะของตัวละครโมเอะในอนิเมะและมังงะ แต่ในปัจจุบันมีการใช้ทั่วไปในประเทศญี่ปุ่น
อัตราส่วนในอุดมคติของเซ็ตไตเรียวอิกิสำหรับความยาวของกระโปรงสั้น, ส่วนเปลือยของต้นขา และถุงเท้ายาวเหนือเข่าอยู่ที่ 4:1:2.5 โดยมีความคลาดเคลื่อนที่ยินยอมได้ที่ร้อยละ 25 อัตราส่วนที่ว่านี้ยังถูกอ้างถึงในฐานะอัตราส่วนทองในหมู่แฟน
ผู้ที่ชื่นชอบเซ็ตไตเรียวอิกิยังได้กำหนดระดับการประเมินเป็นตัวอักษรสำหรับอัตราส่วนที่แตกต่างกัน ตั้งแต่ระดับ E (เห็นส่วนของขามาก, กระโปรงยาวเกินไป) ถึงระดับ A (กระโปรงสั้น, ถุงเท้ายาว, เห็นส่วนของขาได้น้อย) ผู้ชื่นชอบบางคนได้คิดตั้งลักษณะของตัวละครระดับ S ขึ้นมาโดยมีเกณฑ์เพิ่มเติมขึ้นมาคือต้องมีทรงผมทวินเทลและเป็นซึนเดเระ
ดูเพิ่ม

บุรุเซะระ
โคเกียรุ
ปันจีระ
เซ็ตสึ (จังหวัดโอซากะ)

บทความนี้เกี่ยวกับนครในจังหวัดโอซากะ สำหรับความหมายอื่น ดูที่ เซ็ตสึ
เซ็ตสึ (ญี่ปุ่น: 摂津市; โรมาจิ: Settsu-shi) เป็นนครในจังหวัดโอซากะ ประเทศญี่ปุ่น เมื่อวันที่ 1 กุมภาพันธ์ ค.ศ. 2023 เซ็ตสึมีประชากรประมาณ 87,128 คน มีพื้นที่ทั้งหมด 14.87 ตารางกิโลเมตร
เซ็ตสึเป็นที่ตั้งของมหาวิทยาลัยสังคมศาสตร์โอซากะ (Osaka University of Human Sciences) และเป็นบ้านเกิดของเคซูเกะ ฮนดะ นักฟุตบอลที่มีชื่อเสียงชาวญี่ปุ่น
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Settsu, Osaka
เว็บไซต์ทางการนครเซ็ตสึ (ในภาษาญี่ปุ่น)
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF  เวิลด์แคต 
ประจำชาติ:  ญี่ปุ่น 
ภูมิศาสตร์:  มิวสิกเบรนซ์ พื้นที่
เส้นขนานที่ 80 องศาใต้

เส้นขนานที่ 80 องศาใต้ คือวงกลมละติจูดที่ 80 องศาใต้ของเส้นศูนย์สูตรโลก เส้นนี้ลากผ่านทวีปแอนตาร์กติกาและ ชั้นน้ำแข็งแอนตาร์ติก
รอบโลก

| ประเทศ ดินแดน หรือพื้นน้ำ | หมายเหตุ |
| --- | --- |
แอนตาร์กติกาตะวันออก: ผ่านทางตอนใต้ของ หิ้งน้ำแข็งอาเมรี, เกาะไวกี้ส์ และ วิกตอเรียแลนด์
หิ้งน้ำแข็งรอสส์: ผ่านทางตอนใต้ของ เกาะรอสส์
แอนตาร์กติกาตะวันตก: มารีเบิร์ดแลนด์
หิ้งน้ำแข็งฟิลช์เนอร์-โรนนี่: เกาะเบิร์กเนอร์
ดูเพิ่ม

เส้นขนานที่ 79 องศาใต้
ขั้วโลกใต้
| ด ค กวงกลมละติจูด / เส้นเมริเดียน |
| --- | --- |
  เส้นศูนย์สูตร ทรอปิกออฟแคนเซอร์ ทรอปิกออฟแคปริคอร์น วงกลมอาร์กติก วงกลมแอนตาร์กติก เส้นศูนย์สูตร ทรอปิกออฟแคนเซอร์ ทรอปิกออฟแคปริคอร์น วงกลมอาร์กติก วงกลมแอนตาร์กติก เส้นศูนย์สูตร ทรอปิกออฟแคนเซอร์ ทรอปิกออฟแคปริคอร์น วงกลมอาร์กติก วงกลมแอนตาร์กติก ต.ต. 0° ต.อ. 30° 60° 90° 120° 150° 180° 30° 60° 90° 120° 150° 180° 5° 15° 25° 35° 45° 55° 65° 75° 85° 95° 105° 115° 125° 135° 145° 155° 165° 175° 5° 15° 25° 35° 45° 55° 65° 75° 85° 95° 105° 115° 125° 135° 145° 155° 165° 175° 10° 20° 40° 50° 70° 80° 100° 110° 130° 140° 160° 170° 10° 20° 40° 50° 70° 80° 100° 110° 130° 140° 160° 170° 0° 10° 20° 30° 40° 50° 60° 70° 80° 90° 10° 20° 30° 40° 50° 60° 70° 80° 90° 5° น. 15° 25° 35° 45° 55° 65° 75° 85° 5° ต. 15° 25° 35° 45° 55° 65° 75° 85° 45x90 45x90 45x90 45x90
เบคเคนบาวร์ เสืออินทร์

| ข้อมูลส่วนตัว |
| --- | --- | --- | --- |
ชื่อเต็ม:  เบคเคนบาวร์ เสืออินทร์
วันเกิด:   (1980-01-21) 21 มกราคม ค.ศ. 1980 (44 ปี)
สถานที่เกิด:  อำเภอเสนา, พระนครศรีอยุธยา
ส่วนสูง:  1.74 m (5 ft 8 1⁄2 in)
ตำแหน่ง:  กองหน้า
สโมสรอาชีพ*
| ปี |  ทีม |  ลงเล่น |  (ประตู) |
| 2002 - 2005 |  สุพรรณบุรี เอฟซี |  37 |  (27) |
| 2006 - 2007 |  ธนาคารกรุงเทพ |  46 |  (18) |
| 2008 - 2009 |  สุพรรณบุรี เอฟซี |  69 |  (27) |
| 2009 - 2011 |  ศรีราชา-ซูซูกิ เอฟซี |  0 |  (0) |
| 2011 |  → ราชบุรี เอฟซี (ยืม) |  0 |  (0) |
| 2012 - 2013 |  ไทยฮอนด้า |  0 |  (0) |
ทีมชาติ
| 2003 - 2004 |  ทีมชาติไทย |  5 |  (2) |
จัดการทีม
:  อยุธยา ยูไนเต็ด (ผู้ช่วยผู้ฝึกสอน)
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
เบคเคนบาวร์ เสืออินทร์ (เกิด  21 มกราคม พ.ศ. 2523) อดีตนักฟุตบอลชาวไทย เคยเล่นฟุตบอลอาชีพให้กับหลายสโมสร เช่น สุพรรณบุรี เอฟซี,ธนาคารกรุงเทพ,ศรีราชา เอฟซี,ราชบุรี มิตรผล เอฟซี และเคยเป็นกัปตันทีมของสโมสรไทยฮอนด้า และเคยเป็นผู้ช่วยผู้ฝึกสอนของสโมสรฟุตบอลอยุธยา ยูไนเต็ด ในลีกภูมิภาค ดิวิชั่น 2
ชื่อของเบคเคนบาวร์ มาจากอดีตนักฟุตบอลชาวเยอรมันชื่อดัง ฟรันซ์ เบคเคนเบาเออร์ ที่เคยเล่นให้ทีมชาติเยอรมนีตะวันตก 103 นัดและทำได้ถึง 14 ประตู
ผลงาน

รางวัลผู้ทำประตูสูงสุด  ถ้วยรางวัลสมเด็จพระเทพรัตนราชสุดา สยามบรมราชกุมารี จังหวัดพระนครศรีอยุธยา
โปรวินเชียลลีก ฤดูกาล 2545 ผู้ทำประตูสูงสุด: 22 ประตู
แหล่งข้อมูลอื่น

ประวัติที่เว็บไซต์สโมสรธนาคารกรุงเทพ เก็บถาวร 2006-05-19 ที่ เวย์แบ็กแมชชีน
เส้นขนานที่ 81 องศาใต้

เส้นขนานที่ 81 องศาใต้ คือวงกลมละติจูดที่ 81 องศาใต้ของเส้นศูนย์สูตรโลก เส้นนี้ลากผ่านทวีปแอนตาร์กติกา
รอบโลก

| ดินแดน หรือพื้นน้ำ | จุดเริ่มต้น | จุดสุดท้าย | ความยาว (กม> ) |
| --- | --- | --- | --- |
| ทวีปแอนตาร์กติกา | 81°00′S 39°33′W﻿ / ﻿81.000°S 39.550°W﻿ / -81.000; -39.550 | 81°00′S 160°44′E﻿ / ﻿81.000°S 160.733°E﻿ / -81.000; 160.733 | 3,499 |
| มหาสมุทรใต้ (รอสส์บาร์ริเออร์) | 81°00′S 160°44′E﻿ / ﻿81.000°S 160.733°E﻿ / -81.000; 160.733 | 81°00′S 150°00′W﻿ / ﻿81.000°S 150.000°W﻿ / -81.000; -150.000 | 861 |
| ทวีปแอนตาร์กติกา | 81°00′S 150°00′W﻿ / ﻿81.000°S 150.000°W﻿ / -81.000; -150.000 | 81°00′S 72°36′W﻿ / ﻿81.000°S 72.600°W﻿ / -81.000; -72.600 | 1,352 |
| มหาสมุทรใต้ | 81°00′S 72°36′W﻿ / ﻿81.000°S 72.600°W﻿ / -81.000; -72.600 | 81°00′S 39°33′W﻿ / ﻿81.000°S 39.550°W﻿ / -81.000; -39.550 | 578 |